Kash Patel

Kashyap Pramod "Kash" PATEL (naskita la 25-an de februaro 1980 en Garden City, Novjorkio) estas usona advokato servanta kiel la naŭa Direktoro de la Federacia Buroo de Enketado ekde la 20-a de februaro 2025. Li estis nomumita kiel la estonta Direktoro de la FBI en la dua Trump-registaro en novembro 2024 kaj konfirmita de la Usona Senato en februaro 2025 per plimulto de 51 kontraŭ 49. 

Li komencis sian karieron kiel federacia publika defendanto, federacia prokuroro laboranta pri naciaj sekurecaj kazoj, kaj laŭleĝa reprezentanto por la Usonaj Armitaj Fortoj. 

Kiel asistanto al kongresano Nunes, Patel ludis ŝlosilan rolon en helpado al respublikanoj dum la enketoj pri Trump kaj rusa enmiksiĝo en la elekton de 2016. 

Patel estas kritikisto de la FBI. En sia libro, Registaraj Gangsteroj, li skribis, ke la FBI restas "minaco al la popolo, krom se drastaj rimedoj estas prenitaj."  Kelkaj amaskomunikiloj priskribas Patel kiel " ekstreman malcedemulon " (d:Q354846);  li ankaŭ laŭdire estas subtenanto de konspiraj teorioj pri la agadoj de la Profunda Ŝtato. 

 Referencoj 

 Eksteraj ligiloj 

Kategorio:Baratdevenaj usonanoj
Kategorio:Usonaj hinduistoj
Kategorio:Usonaj konspirteoriistoj
Kategorio:Usonaj advokatoj